Letitia Stevenson
Letitia Green Stevenson (8. januar 1843 – 25. decembar 1913) bila je supruga američkog potpredsjednika Adlaija Stevensona I, odnosno Druga dama SAD od 1893. do 1897. 

Rodila se kao kćer Lewisa W. Greena, prezbiterijanskog svećenika i dekana Centre Collegea u Kentuckyju. Izbijanje građanskog rata ju je zateklo 1861. u New Yorku gdje se obrazovala. Vratila se u rodni kraj, a 1862. nakon očeve smrti preselila u Illinois gdje je upoznala muža, za koga će se vjenčati 1866. godine.

Stevensonovi su bili jedan od prvih bračnih parova koji je prakticirao planiranje porodice. Imali su dvoje djece - sina Lewisa, koji će kasnije postati uspješni političar i kćer Bessie, koja je umrla od tuberkuloze 1895. 

Sa mužem se preselila 1884. godine u Washington gdje je postala aktivna u borbi za prava žena. Kada joj se 1892. na izborima muž natjecao za potpredsjednika, Letitia je bila jedna od prvih žena koja je tokom kampanje uzela aktivno učešće i držala govore. Poslije je bila aktivna kao predsjednica Kćeri američke revolucije.

Izvori

Vanjske veze 

 Letitia Green Stevenson —McLean County Museum of History

Druge dame SAD